《邻曲招饮添岁酒》
明代·庞尚鹏

江流东去不复回，青春白发长相催。郊墟浑似桃源洞，千树万树桃花开。

日月行天如转毂，江南一夜蘼芜绿。却教沉饮共忘年，床头贮酒三千斛。

一径蓬蒿寄此身，田庐鸡犬日纷纷。不识醉乡更何处，夜扪南斗披衡云。

作者简介：（?—约1582）广东南海人，字少南。嘉靖三十二年进士。授乐平知县，擢御史，出按河南、浙江等地，搏击豪强，吏民震慑。嘉靖四十四年，在浙江推行一条鞭法，为一条鞭法之始。隆庆元年，迁大理右寺丞。次年，擢右佥都御史，兼领九边屯务。诸御史督盐政者以事权被夺，起而攻之，斥为民。万历四年起故官巡抚福建，拜左副都御史。忤张居正罢归，家居四年卒，谥惠敏。有《百可亭摘稿》。